Μέγκαν Φοξ

Η **Μέγκαν Ντενίζ Φοξ** (αγγλικά: Megan Denise Fox, γενν. 16 Μαΐου 1986) είναι Αμερικανίδα ηθοποιός. Η καριέρα της ξεκίνησε το 1999 από το modeling, ενώ δύο χρόνια αργότερα, το 2001, πέρασε στο χώρο της υποκριτικής, συμμετέχοντας αρχικά σε δουλειές με μικρούς ρόλους. Το 2004 έπαιξε στην ταινία *Hope & Faith* και κάπως έτσι συνέχισε δυναμικά στον χώρο του θεάματος. Έγινε ευρύτερα γνωστή με τη συμμετοχή της στην ταινία του Μάικλ Μπέι, *[[Transformers (ταινία)|Transformers]]* (2007). Σήμερα θεωρείται ένα από τα πιο σύγχρονα sex symbols και έχει φωτογραφηθεί σε αρκετά αντρικά περιοδικά, όπως Maxim και Rolling Stone.

## Πρώιμα χρόνια
Γεννήθηκε στις 16 Μαΐου 1986 στο Όακ Ριτζ του Τενεσί. Είναι κόρη του Φράνκλιν Τόμας Φοξ και της Γκλόρια Ντάρλιν Σίσον. Έχει ρίζες από Ιρλανδία και Γαλλία. Φοίτησε για 12 χρόνια σε καθολικό σχολείο και η ανατροφή της ήταν πολύ αυστηρή, σύμφωνα με τον πεντηκοστιανισμό. Οι γονείς της Φοξ χώρισαν όταν εκείνη ήταν ακόμη πολύ μικρή και η μητέρα της ξαναπαντρεύτηκε. Μεγάλωσε με την αδερφή της, την μητέρα τους και τον πατριό τους, Τόνυ Τονάσιο. Η Φοξ έχει δηλώσει σε συνέντευξη της, ότι η μητέρα της και ο πατριός της ήταν πολύ αυστηροί και πως δεν άφηναν εκείνη και την αδερφή της να καλούν φίλους στο σπίτι ούτε να έχουν σχέσεις με αγόρια. Επιπλέον δήλωσε πως ήταν αναγκασμένη να ζει έτσι, ώσπου να μαζέψει χρήματα και να γίνει ανεξάρτητη. 

Ξεκίνησε την εκπαίδευση της στην υποκριτική και τον χορό στην ηλικία των πέντε ετών. Στα μαθητικά της χρόνια ήταν μέλος της χορωδίας αλλά και της κολυμβητικής ομάδας του σχολείου.

## Καριέρα

### 2001-09: Η αρχή της καριέρας και οι ''Transformers''
Σε ηλικία 15 ετών, η Φοξ έκανε το ντεμπούτο της στο χώρο του θεάματος συμμετέχοντας στην ταινία *Holiday In The Sun* με τον ρόλο της Μπριάνα Γουάλας. Η ταινία κυκλοφόρησε σε DVD στις 20 Νοεμβρίου 2001 και την επόμενη χρονιά, η Φοξ είχε έναν guest ρόλο στην σειρά *[[Two and a Half Men]]*. Το 2004, πρωταγωνίστησε στην ταινία *Confession of a Teenage Drama Queen* μαζί με την Λίντσεϊ Λόχαν και έχοντας τον ρόλο της Κάρλα Σαντίνι. Την ίδια χρονιά, έπαιξε και στην ταινία "Hope & Faith".

Το 2007, η Φοξ κέρδισε τον βασικό γυναικείο ρόλο (της Mikaela Banes) στην ταινία ''Transformers'' ενώ αργότερα, ενσάρκωσε τον ίδιο ρόλο, στην ταινία *Transformers: Revenge of the Fallen*. Η Φοξ ήταν να πρωταγωνιστήσει και στην τρίτη ταινία *Transformers: Dark of the Moon* αλλά τελικά ο παραγωγός της ταινίας, την απέρριψε λόγω διαφωνιών.

### 2009-παρόν: Η συνέχεια της καριέρας της
Τον Μάρτιο του 2009, η Φοξ ενσάρκωσε τον ρόλο της Aspen Mathews σε ταινία, ενώ παράλληλα, την ίδια χρονιά, πρωταγωνίστησε και στο βιντεοκλίπ του τραγουδιού του Eminem και της Ριάννα "Love the way you lie".

Το 2012, συμμετείχε στην κωμωδία του Σάσα Μπάρον Κοέν, *Ο Διδάκτορας* ενώ παράλληλα συμμετείχε και σε άλλες παραγωγές. Τον Ιανουάριο του 2013, έπαιξε σε ένα βραζιλιάνικο διαφημιστικό σποτ για μπύρα, ενώ τον Φεβρουάριο του ίδιου έτους, η Φοξ έλυσε τις διαφορές της, με τον παραγωγό της ταινίας *Transformers* και συνεργάστηκαν ξανά, στην ταινία ''Χελωνονιντζάκια'', το 2014.

Τον Οκτώβριο του 2015, ανακοινώθηκε ότι η Φοξ θα αντικαταστήσει προσωρινά την Ζόι Ντεσανέλ στο show *New Girl*.

## Προσωπική ζωή
Το 2004 ξεκίνησε η σχέση της με τον ηθοποιό Brian Austin Green, μετά τη γνωριμία τους στα γυρίσματα της ταινίας «Hope & Faith». Αρραβωνιάστηκαν τον Νοέμβριο του 2006 και παντρεύτηκαν τον Ιούνιο του 2010 στο Μάουι. Απέκτησαν τρεις γιους: τον Noah Shannon (γενν. 2012), τον Bodhi Ransom (γενν. 2014) και τον Journey River (γενν. 2016). Το ζευγάρι ανακοίνωσε τον χωρισμό του το 2020 ενώ το διαζύγιο εκδόθηκε τον Οκτώβριο του 2021. 

Τον Μάιο του 2020 ξεκίνησε η σχέση της με τον μουσικό Machine Gun Kelly. Τον Νοέμβριο του 2024 ανακοίνωσε την εγκυμοσύνη στο πρώτο τoυς παιδί, τέταρτο για εκείνη, ενώ τον ίδιο μήνα το ζευγάρι χώρισε. Στις 27 Μαρτίου 2025 γεννήθηκε η κόρη τους. 

## Φιλμογραφία

## Παραπομπές


## Εξωτερικοί σύνδεσμοι

* Η Μέγκαν Φοξ στην IMDb
* Η Μέγκαν Φοξ  στo ΤV.com
* Συνέντευξη

Κατηγορία:Αμερικανίδες ηθοποιοί κινηματογράφου‎
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες μοντέλα
Κατηγορία:Αμερικανίδες ηθοποιοί φωνής
Κατηγορία:Αμφιφυλόφιλες γυναίκες ηθοποιοί
Κατηγορία:ΛΟΑΤ πρόσωπα από τις ΗΠΑ
Κατηγορία:ΛΟΑΤ Χριστιανοί